ai4bharat/Pralekha huggingface dataset:
ധനകാര്യ മന്ത്രാലയം
വടക്കുകിഴക്കിനായി പ്രധാനമന്ത്രിയുടെ വികസന മുന്കൈ 'പി.എം. ഡിവൈന്' എന്ന പുതിയ പദ്ധതി പ്രഖ്യാപിച്ചു; 1500 കോടി രൂപ അനുവദിച്ചു
വടക്ക്-കിഴക്കനായി പ്രധാനമന്ത്രിയുടെ വികസന മുന്കൈ, പി.എം-ഡിവൈന് എന്ന പുതിയ പദ്ധതി 2022-23 ലെ കേന്ദ്ര ബജറ്റ് അവതരിപ്പിച്ചുകൊണ്ട് കേന്ദ്ര ധനകാര്യ, കോര്പ്പറേറ്റ് കാര്യ മന്ത്രി ശ്രീമതി നിര്മ്മല സീതാരാമന് പ്രഖ്യാപിച്ചു.
വടക്ക്-കിഴക്കന് കൗണ്സില് വഴിയായിരിക്കും പിഎം-ഡിവൈന് നടപ്പാക്കുകയെന്ന് ധനമന്ത്രി പറഞ്ഞു. പുതിയ പദ്ധതിക്ക് പ്രാരംഭ വിഹിതമായി 1,500 കോടി രൂപ നീക്കിവയ്ക്കും. പ്രധാനമന്ത്രിയുടെ ഗതിശക്തിയുടെ സ്വഭാവത്തിലുള്ള പശ്ചാത്തലസൗകര്യ വികസനത്തിനും വടക്കു കിഴക്കന് മേഖലയുടെ ആവശ്യങ്ങളെ അടിസ്ഥാനമാക്കിയുള്ള സാമൂഹിക വികസന പദ്ധതികള്ക്കും ഇത് ധനസഹായം നല്കും. വിവിധ മേഖലകളിലെ വിടവുകള് നികത്തി യുവാക്കള്ക്കും സ്ത്രീകള്ക്കും ഉപജീവന പ്രവര്ത്തനങ്ങളും ഇത് സാദ്ധ്യമാക്കും, മന്ത്രി വിശദീകരിച്ചു. എന്നിരുന്നാലും, ഇത് നിലവിലുള്ള കേന്ദ്ര അല്ലെങ്കില് സംസ്ഥാന പദ്ധതികള്ക്ക് പകരമല്ല. കേന്ദ്ര മന്ത്രാലയങ്ങള്ക്കും തങ്ങളുടെ സ്പര്ഷ്ടമായ പദ്ധതികള് അവതരിപ്പിക്കാമെങ്കിലും, സംസ്ഥാനങ്ങള് മുന്നോട്ടുവെക്കുന്നവയ്ക്ക് മുന്ഗണന നല്കും.
പദ്ധതിക്ക് കീഴില് ധനസഹായം നല്കേണ്ട പദ്ധതികളുടെ പ്രാരംഭ ലിസ്റ്റ് ചുവടെ നല്കിയിരിക്കുന്നു:
പി.എം ഡിവൈന് കീഴിലുള്ള പദ്ധതികളുടെ പ്രാഥമിക ലിസ്റ്റ്
|നമ്പര്
||പദ്ധതിയുടെ പേര്
||ആകെ പ്രതീക്ഷിത ചെലവ് 
|
|1
||വടക്കു കിഴക്കന് ഇന്ത്യ, ഗുവാഹത്തി  എന്നിവിടങ്ങളില് കുട്ടികളിലും മുതിര്ന്നവരിലുമുള്ള ഹെമോടോലിംഫോയ്ഡ് കാന്സറുകള് കൈകാര്യം ചെയ്യുന്നതുള്ള സമര്പ്പിത സേവനങ്ങള് സ്ഥാപിക്കല്- 129 കോടി
||129
|
|2
||നെക്ടാര് ഉപജീവനം മെച്ചപ്പെടുത്തല് പദ്ധതി  - 67കോടി
||67
|
|3
||വടക്കുകിഴക്കന് ഇന്ത്യയില്  ശാസ്ത്രീയ ജൈവകൃഷി പ്രോത്സാഹിപ്പിക്കുന്നതിന് - 45 കോടി
||45
|
|4
||പടിഞ്ഞാറന് വശത്ത് ഐസ്വാള് ബൈ-പാസിന്റെ നിര്മ്മാണത്തിന്- 500 കോടി
||500
|
|5
||പശ്ചിമ സിക്കിമിലെ പെല്ലിംഗ് ടു സംഗ-ചോലിങ്ങിനുള്ള പാസഞ്ചര് റോപ്പ് വേ സംവിധാനത്തിനുള്ള ഗ്യാപ്പ് ഫണ്ടിംഗ് - 64 കോടി
||64
|
|6
||ദക്ഷിണ സിക്കിമിലെ ധാപ്പര് മുതല് ഭലേയ്ദുംഗ വരെയുള്ള പരിസ്ഥിതി സൗഹൃദ റോപ്പ്വേയ്ക്ക്  ഗ്യാപ്പ് ഫണ്ടിംഗ് - 58 കോടി
||58
|
|7
||മിസോറം സംസ്ഥാനത്തെ വിവിധ ജില്ലകളിലെ വിവിധ സ്ഥലങ്ങളില് മുള ബന്ധിപ്പിക്കല് റോഡ് നിര്മ്മിക്കുന്നതിനുള്ള പൈലറ്റ് പ്രോജക്റ്റ് - 100 കോടി
||100
|
|8
||മറ്റുള്ളവ  - 537 കോടി
||537
|
|
||ആകെ
||1500
|
ND
പ്രധാനമന്ത്രിയുടെ ഓഫീസ്
84-ാമത് സിആർപിഎഫ് ദിന പരേഡിന് സിആർപിഎഫിന് പ്രധാനമന്ത്രിയുടെ അഭിനന്ദനം
ഛത്തീസ്ഗഡിലെ ജഗദൽപൂരിലുള്ള സിആർപിഎഫ് ക്യാമ്പിൽ നടന്ന 84-ാമത് സിആർപിഎഫ് ദിന പരേഡിന് പ്രധാനമന്ത്രി ശ്രീ നരേന്ദ്ര മോദി സിആർപിഎഫിനെ അഭിനന്ദിച്ചു.
ഇതാദ്യമായാണ് ഛത്തീസ്ഗഡിലെ ബസ്തറിൽ സിആർപിഎഫ് ദിന പരേഡ് നടക്കുന്നത്.
സിആർപിഎഫിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"സി ആർ പി എഫിന്റെ അത്ഭുതകരമായ പ്രകടനം. ഈ വിശിഷ്ട കരുത്തിന് അഭിനന്ദനങ്ങൾ."
Wonderful gesture by @crpfindia. Compliments to this distinguished force. https://t.co/mRoYOBiMqC
— Narendra Modi  March 26, 2023
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഗവൺമെന്റ്, 23 കോടിയിലധികം ഡോസ് വാക്സിൻ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ഇതുവരെ നൽകി.
• 1.64 കോടിയിലധികം ഡോസ്, സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുണ്ട്
കോവിഡ് വാക്സിനേഷൻ യജ്ഞത്തിന്റെ ഭാഗമായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി കേന്ദ്ര ഗവൺമെന്റ് വാക്സിൻ നൽകിവരുന്നു. ഇതുകൂടാതെ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ വാങ്ങാനുള്ള സൗകര്യവും കേന്ദ്ര ഗവൺമെന്റ് ഒരുക്കിയിട്ടുണ്ട്.കോവിഡ് 19 ന് എതിരായ കേന്ദ്ര ഗവൺമെന്റിന്റെ അഞ്ചിന പ്രതിരോധ നടപടികളിൽ പരിശോധന, കണ്ടെത്തൽ, ചികിത്സ, കോവിഡ് അനുബന്ധ പെരുമാറ്റ ശീലങ്ങൾ എന്നിവയോടൊപ്പം വാക്സിനേഷനും ഒരു അവിഭാജ്യ ഘടകമായി മാറിയിരിക്കുന്നു.
കോവിഡ് 19 വാക്സിനേഷന്റെ വിപുലപ്പെടുത്തിയതും ദ്രുതഗതിയിലുള്ളതുമായ മൂന്നാംഘട്ട നയപരിപാടികൾ 2021 മെയ് ഒന്നിന് ആരംഭിച്ചു.എല്ലാ മാസവും കേന്ദ്ര ഡ്രഗ്സ് ലബോറട്ടറി അംഗീകാരം നൽകുന്ന ഏതു നിർമാതാവ് ഉല്പാദിപ്പിക്കുന്ന വാക്സിന്റെയും 50 ശതമാനം കേന്ദ്ര ഗവൺമെന്റ് സംഭരിക്കുമെന്ന് നയത്തിൽ വ്യക്തമാക്കിയിട്ടുണ്ട്. കേന്ദ്ര ഗവൺമെന്റിന്റെ വിഹിതമായ 50% വാക്സിൻ തുടർന്നും സംഭരിക്കുകയും നേരത്തെ ചെയ്തതുപോലെ സംസ്ഥാനങ്ങൾക്ക് അവ സൗജന്യമായി തുടർന്നും നൽകുകയും ചെയ്യും.
ഇതുവരെ കേന്ദ്ര ഗവൺമെന്റ് സൗജന്യമായും, സംസ്ഥാനങ്ങൾക്ക് നേരിട്ട് വാങ്ങാൻ കഴിയുന്ന തരത്തിലായും ,23 കോടിയിലധികം  വാക്സിൻ ഡോസ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആയി നൽകി.ഇതിൽ പാഴായി പോയത് ഉൾപ്പെടെ ആകെ 21,71,44,022 ഡോസ് വാക്സിൻ ഇതുവരെ ഉപയോഗിച്ചു. .
1.64കോടിയിലധികം  ഡോസുകൾ സംസ്ഥാനങ്ങൾ / കേന്ദ്ര ഭരണ പ്രദേശങ്ങളുടെ കൈവശം ഇപ്പോഴുണ്ട്.
രാസവസ്തു, രാസവളം മന്ത്രാലയം
ആഭ്യന്തര വിപണിയിൽ ഹൈഡ്രോക്സി ക്ലോറോക്വിൻ  ശേഖരം ആവശ്യത്തിന് ലഭ്യമായ സാഹചര്യത്തിൽ കയറ്റുമതി നിരോധനം പിൻവലിച്ചു.
(ന്യൂഡൽഹി , ജൂൺ 19, 2020
മലേറിയ പ്രതിരോധ മരുന്നായ ഹൈഡ്രോക്സിക്ലോറോക്വിൻ  കയറ്റുമതിക്കുള്ള നിരോധനം സർക്കാർ നീക്കി.നടപടി ഉടൻ തന്നെ പ്രാബല്യത്തിൽ വന്നു.2020 ജൂൺ 06 ന് നടന്ന മന്ത്രിതല സമിതിയുടെ കൂടിയാലോചനയെ അടിസ്ഥാനമാക്കി ഉന്നതാധികാര സമിതിയും ഫാർമസ്യൂട്ടിക്കൽസ് വകുപ്പുമാണ് ഹൈഡ്രോക്സിക്ലോറോക്വിൻ  കയറ്റുമതി നിരോധനം പിൻവലിക്കണമെന്ന് ശുപാർശ ചെയ്തത്.ഡയറക്ടറേറ്റ് ജനറൽ ഓഫ് ഫോറിൻ ട്രേഡ് - ഡി.ജി.എഫ്.റ്റി ഇന്നലെ ഇത് സംബന്ധിച്ച ഔദ്യോഗിക വിജ്ഞാപനം പുറപ്പെടുവിച്ചു.
രാജ്യത്ത് മരുന്നുകളുടെ ലഭ്യത വിലയിരുത്തുന്നതിനായി രണ്ടാഴ്ച കൂടുമ്പോൾ ഒരു അന്തർ മന്ത്രിതല ഉന്നതാധികാര സമിതി പതിവായി യോഗം ചേരുന്നുണ്ട്. സ്ഥിതിഗതികൾ നിരന്തരം നിരീക്ഷിക്കാനും തീരുമാനിച്ചിട്ടുണ്ട്.
2020 മാർച്ച്-മെയ് കാലയളവിൽ ഹൈഡ്രോക്സിക്ലോറോക്വിൻ ഉൽപാദക യൂണിറ്റുകളുടെ എണ്ണം 2 ൽ നിന്ന് 12 ആയി വർദ്ധിച്ചതായും രാജ്യത്തെ ഹൈഡ്രോക്സിക്ലോറോക്വിൻ ഉൽപാദന ശേഷി മൂന്ന് മടങ്ങ് വർദ്ധിച്ചതായും യോഗം വിലയിരുത്തി.പ്രതിമാസം ഏകദേശം10 കോടിഗുളികകളിൽ നിന്ന് പ്രതിമാസം ഏകദേശം 30 കോടി ഗുളികകൾ ആയാണ് വർദ്ധിച്ചത്. നിലവിൽ ഹൈഡ്രോക്സിക്ലോറോക്വിൻ ഗുളികകളുടെ ശേഖരം ഇന്ത്യയുടെ ആഭ്യന്തര ആവശ്യങ്ങൾ കഴിഞ്ഞ് മിച്ചമാണ്.
12.22 കോടി ഹൈഡ്രോക്സിക്ലോറോക്വിൻ 200 മില്ലിഗ്രാം ഗുളികകൾ എച്ച്.എൽ.എൽ.ലൈഫ് കെയർ ലിമിറ്റഡിന് നൽകി. 7.58 കോടി ഗുളികകൾ സംസ്ഥാന സർക്കാരുകൾക്കും ജൻ ഔഷധി കേന്ദ്രങ്ങൾക്കും വിനിയോഗിക്കാനായി നൽകിയിട്ടുണ്ട്.ഹൈഡ്രോക്സിക്ലോറോക്വിൻ 200 മില്ലിഗ്രാമിന്റെ 10.86 കോടി ഗുളികകൾ പ്രാദേശിക മരുന്നുകടകളിൽ ലഭ്യമാക്കിയിട്ടുണ്ട്.ആകെ 30.66 കോടി ഹൈഡ്രോക്സിക്ലോറോക്വിൻ 200 മില്ലിഗ്രാം ഗുളികകൾ ആഭ്യന്തര വിപണിയിൽ ലഭ്യമാക്കിയിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
36.97 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി, ജൂലൈ 5, 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നീ നടപടികളിലൂടെ കേന്ദ്ര ഗവണ്മെന്റ് വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര ഗവണ്മെന്റ് തന്നെ 75 % വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 36.97 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി.
ഇതിൽ പാഴായതുൾപ്പടെ 34,95,74,408 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
2.01 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
ദലൈലാമയുടെ 88-ാം ജന്മദിനത്തിൽ പ്രധാനമന്ത്രി ആശംസകൾ നേർന്നു
ദലൈലാമയ്ക്ക് അദ്ദേഹത്തിന്റെ 88-ാം ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി ഇന്ന് ഫോണിലൂടെ ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
“ വിശുദ്ധ ദലൈലാമയോട് സംസാരിക്കുകയും അദ്ദേഹത്തിന്റെ 88-ാം ജന്മദിനത്തിൽ ഹൃദയംഗമമായ ആശംസകൾ അറിയിക്കുകയും ചെയ്തു. അദ്ദേഹത്തിന് ദീർഘായുസ്സും ആരോഗ്യവും നേരുന്നു.”
Spoke to His Holiness @DalaiLama and conveyed heartfelt greetings to him on his 88th birthday. Wishing him a long and healthy life.
— Narendra Modi  July 6, 2023
തെരഞ്ഞെടുപ്പ് കമ്മീഷന്
രാജ്യസഭാ സീറ്റുകളിലേക്ക് തിരഞ്ഞെടുപ്പ് പ്രഖ്യാപിച്ചു; കേരളത്തില് ഒഴിവ് വരുന്നത് മൂന്ന് സീറ്റുകള്
കേരളമുള്പ്പടെ ആറ് സംസ്ഥാനങ്ങളിലെ ഒഴിവുവരുന്ന 13 രാജ്യസഭാ സീറ്റുകളിലേക്കുള്ള തിരഞ്ഞെടുപ്പു പ്രഖ്യാപിച്ചു. .കേരളത്തില് ഒഴിവുവരുന്ന മൂന്ന് രാജ്യസഭാ സീറ്റുകളിലേക്കാണ് തിരഞ്ഞെടുപ്പ് പ്രഖ്യാപിച്ചിട്ടുള്ളത് . ശ്രീ. എ.കെ.ആന്റണി, ശ്രീ എം.വി. ശ്രേയാംസ് കുമാര്, ശ്രീ കെ. സോമപ്രസാദ് എന്നിവരുടെ കാലാവധിയാണ് അവസാനിക്കുന്നത്. ഏപ്രില് രണ്ടിനാണ് കാലാവധി തീരുന്നത്. മാര്ച്ച് 31-നാണ് തിരഞ്ഞെടുപ്പ് നടക്കുക.
മാര്ച്ച് 14-ന് തിരഞ്ഞെടുപ്പ് വിജ്ഞാപനം പുറത്തിറങ്ങും. നാമനിര്ദ്ദേശ പത്രിക സമര്പ്പിക്കാനുള്ള അവസാന തീയതി മാര്ച്ച് 21 ആണ്. 22-ന് സൂക്ഷ്മ പരിശോധന നടക്കും.
വോട്ടെടുപ്പ് മാര്ച്ച് 31-ന് നടക്കും. രാവിലെ 9 മണി മുതല് നാല് മണി വരെയാണ് വോട്ടെടുപ്പ് നടക്കുക. വൈകുന്നേരം 5 മണിക്ക് വോട്ടെണ്ണല് നടക്കും.
പഞ്ചാബിൽ 5 സീറ്റിലേയ്ക്കും, അസമിൽ രണ്ടു സീറ്റിലേയ്ക്കും , ഹിമാചൽ പ്രദേശ് , നാഗാലാൻഡ് , ത്രിപുര എന്നിവിടങ്ങളിൽ ഒന്ന് വീതം രാജ്യസഭാ സീറ്റുകളിലെയ്ക്കുമാണ് തിരഞ്ഞെടുപ്പ് നടക്കുക.
-ND-
(Visitor Counter : 135
പ്രധാനമന്ത്രിയുടെ ഓഫീസ്
ശ്രീ വെങ്കിടേശ്വര സ്വാമി ക്ഷേത്രം ജമ്മു നമ്മുടെ പൈതൃകത്തിന്റെ സമൃദ്ധി ആഘോഷിക്കും : പ്രധാനമന്ത്രി
ജമ്മുവിലെ ശ്രീ വെങ്കിടേശ്വര സ്വാമി ക്ഷേത്രം ‘ഏക ഭാരതം ശ്രേഷ്ഠ ഭാരത’ത്തിന്റെ ചൈതന്യം വർധിപ്പിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
കേന്ദ്രമന്ത്രി ഡോ ജിതേന്ദ്ര സിംഗിന്റെ ട്വീറ്റിന് മറുപടിയായാണ് പ്രധാനമന്ത്രി ട്വീറ്റ് ചെയ്തത്.
"ഇത് നമ്മുടെ പൈതൃകത്തിന്റെ സമ്പന്നതയെ ആഘോഷിക്കുകയും 'ഏക ഭാരതം ശ്രേഷ്ഠ ഭാരത’ത്തിന്റെ ചൈതന്യത്തെ വർധിപ്പിക്കുകയും ചെയ്യും."
-ND-
(
പ്രധാനമന്ത്രിയുടെ ഓഫീസ്
മൈസൂര് സര്വകലാശാലയുടെ ശതാബ്ദി ബിരുദദാന ചടങ്ങിനെ പ്രധാനമന്ത്രി അഭിസംബോധന ചെയ്തു
മൈസൂര് സര്വകലാശാലയുടെ ശതാബ്ദി ബിരുദദാന ചടങ്ങ് 2020നെ പ്രധാനമന്ത്രി ശ്രീ നരേന്ദ്രമോദി വിഡിയോ കോണ്ഫറന്സിംഗിലൂടെ അഭിസംബോധനചെയ്തു.
പുരാതന ഇന്ത്യയുടെ മഹത്തായ വിദ്യാഭ്യാസ സംവിധാനത്തിന്റെ, ഭാവി ഇന്ത്യയുടെ കാര്യശേഷിയുടെയും അഭിലാഷങ്ങളുടെയും കേന്ദ്രവും ''രാജഋഷി'' നവാല്ഡി കൃഷ്ണരാജ വാഡിയാരുടെയൂം എം. വിശ്വേശ്വരയ്യാജിയുടെയൂം വീക്ഷണങ്ങള് സാക്ഷാത്കരിച്ചതുമാണ് മൈസൂര് സര്വകലാശാലയെന്ന് ചടങ്ങില് സംസാരിച്ച പ്രധാനമന്ത്രി പറഞ്ഞു.
ഈ സര്വകലാശാലയില് പഠിപ്പിച്ചിരുന്ന ഭാരത്രത്ന ഡോ സര്വേപ്പള്ളി രാധാകൃഷ്ണന് ജിയെപ്പോലുള്ള അതികായരെ അദ്ദേഹം പരാമര്ശിച്ചു.
''ജീവിതത്തിന്റെ വിഷമഘട്ടങ്ങളില് വിദ്യാഭ്യാസം വെളിച്ചം വിശുന്നുവെന്ന'' മഹാനായ കന്നട എഴുത്തുകാരനും ചിന്തകനുമായ ഗോരൂരു രാമസ്വാമി അയ്യങ്കാരുടെ വാക്കുകള് പ്രധാനമന്ത്രി ഉദ്ധരിച്ചു.
ഇന്ത്യയ്ക്ക് സ്വാതന്ത്ര്യം ലഭിച്ച് നിരവധി വര്ഷങ്ങള്ക്ക് ശേഷം 2014 വരെ രാജ്യത്ത് 16 ഐ.ഐ.ടികള് മാത്രമാണുണ്ടായിരുന്നതെന്ന് പ്രധാനമന്ത്രി പറഞ്ഞു. കഴിഞ്ഞ ആറുവര്ഷമായി ശരാശരി ഒരു ഐ.എ.ടി വച്ച് ഓരോ വര്ഷവും ആരംഭിച്ചിട്ടുണ്ട്. അതിലൊന്ന് കര്ണ്ണാടകയിലെ ദര്വാഡിലായിരുന്നു. 2014 വരെ 9 ഐ.ഐ.ഐ.ടികളും 13 ഐ.ഐ.എമ്മുകളും 7 ഏയിംസുകളുമാണ് രാജ്യത്ത് ഉണ്ടായിരുന്നതെന്ന് അദ്ദേഹം കൂട്ടിച്ചേര്ത്തു. എന്നാല് തുടര്ന്നുള്ള അഞ്ചുവര്ഷം കൊണ്ട് 16 ഐ.ഐ.ടികളും 7 ഐ.ഐ.എമ്മുകളും 8 എയിംസുകളും ആരംഭിക്കുകയോ അല്ലെങ്കില് സൃഷ്ടിക്കുന്നതിനുള്ള നടപടിക്രമങ്ങളിലോ ആണ്.
കഴിഞ്ഞ 5-6 വര്ഷങ്ങള്ക്കുള്ളില് ഉന്നതവിദ്യാഭ്യാസത്തിലെ പരിശ്രമങ്ങള് പുതുതായി സ്ഥാപനങ്ങള് ആരഗഭിക്കുന്നതില് മാത്രം ഒതുങ്ങുന്നില്ല, മറിച്ച് ലിംഗസമത്വം സാമുഹിക ആശ്ലേഷണവും ഉറപ്പാക്കുന്നതിനായി ഈ സ്ഥാപനങ്ങളിലെ ഭരണസംവിധാനത്തിലുള്ള പരിഷ്ക്കരണങ്ങളും നടത്തുന്നുണ്ടെന്നും പ്രധാനമന്ത്രി പറഞ്ഞു.
പ്രഥമ ഐ.ഐ.എം നിയമം രാജ്യത്തെ ഐ.ഐ.എമ്മുകള്ക്ക് കൂടുതല് അവകാശങ്ങള് നല്കിയതായി അദ്ദേഹം പറഞ്ഞു. മെഡിക്കല് വിദ്യാഭ്യാസത്തില് കൂടുതല് സുതാര്യത കൊണ്ടുവരുന്നതിനായി ദേശീയ മെഡിക്കല് കമ്മിഷന് സൃഷ്ടിച്ചു. ഹോമിയോപതിയിലും മറ്റ് ഇന്ത്യന് മെഡിക്കല് ചികിത്സാരീതിയിലും പരിഷ്ക്കാരങ്ങള് കൊണ്ടുവരുന്നതിനായി പുതുതായി രണ്ടു നിയമങ്ങള്ക്ക് രൂപം നല്കി.
രാജ്യത്തിലെ എല്ലാതലത്തിലുമുള്ള വിദ്യാഭ്യാസത്തില് മാത്രമല്ല, മൊത്തം പ്രവേശനം നേടുന്നതില് ആണ്കൂട്ടികളെക്കാള് പെണ്കുട്ടികളാകുന്നതിലും പ്രധാനമന്ത്രി സന്തോഷം പ്രകടിപ്പിച്ചു.
വളരെ അയഞ്ഞതും സ്വകാര്യമായതുമായ ഒരു വിദ്യാഭ്യാസസംവിധാനത്തിലൂടെ നമ്മുടെ യുവജനതയെ കൂടുതല് മാത്സര്യാധിഷ്ഠിതമാക്കുന്നതിനുള്ള മാനങ്ങളിലാണ് ദേശീയ വിദ്യാഭ്യാസനയം ശ്രദ്ധകേന്ദ്രീകരിക്കുന്നതെന്ന് അദ്ദേഹം പറഞ്ഞു. നൈപുണ്യവല്ക്കരണം പുനര്നൈപുണ്യവല്ക്കരണം നൈപുണ്യം വര്ദ്ധിപ്പിക്കല് എന്നിവയാണ് ഈ സമയത്ത് ഏറ്റവും അനിവാര്യമായതെന്നും അദ്ദേഹം പറഞ്ഞു.
രാജ്യത്തെ ഏറ്റവും മികച്ച ഒരു വിദ്യാഭ്യാസസ്ഥാപനം എന്ന നിലയില് ആഗോളവും സമകാലികവുമായ വിഷയങ്ങള്ക്കൊപ്പം പ്രാദേശിക സംസ്ക്കാരം, പ്രാദേശിക കല, മറ്റു സാമൂഹിക വിഷയങ്ങളിലുള്ള ഗവേഷണങ്ങളും പ്രോത്സാഹിപ്പിക്കണമെന്ന് മൈസൂര് സര്വകലാശാലയോട് പ്രധാനമന്ത്രി അഭ്യര്ത്ഥിച്ചു. തങ്ങളുടെ വ്യക്തിപരമായ കരുത്തുകളുടെ അടിസ്ഥാനത്തില് മികവ് നേടണമെന്നും അദ്ദേഹം വിദ്യാര്ത്ഥികളോട് അഭ്യര്ത്ഥിച്ചു.
ആരോഗ്യ, കുടുംബക്ഷേമ മന്ത്രാലയം
96.75 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 11, 2021
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 96.75 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
8.43 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
വ്യോമയാന മന്ത്രാലയം
പൊതുജനാഭിപ്രായം തേടുന്നതിനായി കരട് ഡ്രോൺ ചട്ടങ്ങൾ- 2021, കേന്ദ്ര സിവിൽ വ്യോമയാന മന്ത്രാലയം പുറത്തിറക്കി
ന്യൂ ഡൽഹി, ജൂലായ് 15, 2021
പൊതുജനാഭിപ്രായം തേടുന്നതിനായി, പരിഷ്കരിച്ച കരട് ഡ്രോൺ ചട്ടങ്ങൾ 2021 കേന്ദ്ര സിവിൽ വ്യോമയാന മന്ത്രാലയം പുറത്തിറക്കി.വിശ്വാസം, സ്വയം സർട്ടിഫിക്കേഷൻ, അതിക്രമിച്ച് കടക്കാതെയുള്ള നിരീക്ഷണം എന്നിവയുടെ അടിസ്ഥാനത്തിൽ നിർമ്മിച്ച ഡ്രോൺ ചട്ടങ്ങൾ 2021, നിലവിലെ യുഎഎസ് നിയമങ്ങൾ 2021  ന് പകരമുള്ളതാണ്. പൊതു അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി 2021 ഓഗസ്റ്റ് 5 ആണ്.
കരട് ഡ്രോൺ ചട്ടങ്ങൾ 2021 ലെ പ്രധാന നിർദ്ദേശങ്ങൾ:
1. അംഗീകാരങ്ങൾ നിർത്തലാക്കി
2. ഫോമുകളുടെ എണ്ണം 25 ൽ നിന്ന് 6 ആക്കി.
3. ഫീസ് നാമമാത്ര നിലവാരത്തിലേക്ക് കുറച്ചു.
4. ഭാവിയിൽ നടപ്പാക്കേണ്ട സുരക്ഷാ സവിശേഷതകൾ. ഇവ പാലിക്കുന്നതിന് ആറുമാസത്തെ മുൻകൂർ സമയം നൽകും.
5. ഡിജിറ്റൽ സ്കൈ പ്ലാറ്റ്ഫോം ഒരു ബിസിനസ് സൗഹൃദ, ഏകജാലക ഓൺലൈൻ സംവിധാനമായി വികസിപ്പിക്കും.
6. ഡിജിറ്റൽ സ്കൈ പ്ലാറ്റ്ഫോമിൽ, മനുഷ്യ ഇടപെടലുകൾ വളരെ പരിമിതമായിരിക്കും; മിക്ക അനുമതികളും സ്വയം സൃഷ്ടിക്കാനാവും.
7. പച്ച, മഞ്ഞ, ചുവപ്പ് മേഖലകളുള്ള സംവേദനാത്മക വ്യോമാതിർത്തി ഭൂപടം, ഡിജിറ്റൽ സ്കൈ പ്ലാറ്റ്ഫോമിൽ പ്രദർശിപ്പിക്കും.
8. മഞ്ഞ മേഖല എയർപോർട്ട് പരിധിക്കുള്ളിലെ 45 കിലോമീറ്ററിൽ നിന്ന് 12 കിലോമീറ്ററായി കുറഞ്ഞു.
9. പച്ച മേഖലയിൽ 400 അടി വരെയും, എയർപോർട്ട് പരിധിക്കുള്ളിൽ നിന്ന് 8 മുതൽ 12 കിലോമീറ്റർ വരെ പ്രദേശത്ത് 200 അടി വരെയും, ഫ്ലൈറ്റ് അനുമതി ആവശ്യമില്ല.
10. മൈക്രോ ഡ്രോണുകൾക്കും , നാനോ ഡ്രോൺ, ഗവേഷണ-വികസന സ്ഥാപനങ്ങൾക്കും പൈലറ്റ് ലൈസൻസ് ആവശ്യമില്ല.
11. ഇന്ത്യയിൽ രജിസ്റ്റർ ചെയ്തിട്ടുള്ള വിദേശ ഉടമസ്ഥതയിലുള്ള കമ്പനികളുടെ ഡ്രോൺ പ്രവർത്തനത്തിന് നിയന്ത്രണമില്ല.
12. ഡ്രോണുകളുടെയും, ഡ്രോൺ ഘടകങ്ങളുടെയും ഇറക്കുമതി ഡി ജി എഫ് ടി നിയന്ത്രിക്കും
13. ഏതെങ്കിലും രജിസ്ട്രേഷനോ അല്ലെങ്കിൽ ലൈസൻസ് നൽകുന്നതിന് മുൻപായോ സുരക്ഷാ അനുമതി ആവശ്യമില്ല.
14. ഗവേഷണ-വികസന സ്ഥാപനങ്ങൾക്ക്,വായു സഞ്ചാര യോഗ്യത സർട്ടിഫിക്കറ്റ്, തിരിച്ചറിയൽ നമ്പർ, മുൻകൂർ അനുമതി, വിദൂര പൈലറ്റ് ലൈസൻസ് എന്നിവ ആവശ്യമില്ല.
15. 2021 ലെ ഡ്രോൺ നിയമപ്രകാരം ഡ്രോൺ ഭാര പരിധി 300 കിലോ ഗ്രാമിൽ നിന്ന് 500 കിലോഗ്രാം ആയി വർധിപ്പിച്ചു. ഇതിൽ ഡ്രോൺ ടാക്സികളും ഉൾക്കൊള്ളുന്നു.
16. എല്ലാ ഡ്രോൺ പരിശീലനവും പരിശോധനയും ഒരു അംഗീകൃത ഡ്രോൺ സ്കൂളാണ് നടത്തേണ്ടത്. ഡിജിസിഎ, ആവശ്യമായ പരിശീലന മാർഗ്ഗനിർദ്ദേശം നൽകുകയും, ഡ്രോൺ സ്കൂളുകളുടെ മേൽനോട്ടം വഹിക്കുകയും, ഓൺലൈനിൽ പൈലറ്റ് ലൈസൻസുകൾ നൽകുകയും ചെയ്യും.
17. വായു സഞ്ചാര യോഗ്യത സർട്ടിഫിക്കറ്റ് വിതരണ ചുമതല, ക്വാളിറ്റി കൗൺസിൽ ഓഫ് ഇന്ത്യയ്ക്കും, ഈ സ്ഥാപനം അധികാരപ്പെടുത്തിയ മറ്റു സ്ഥാപനങ്ങൾക്കും നൽകിയിരിക്കുന്നു
18. സ്വയം സർട്ടിഫിക്കേഷൻ മാർഗത്തിലൂടെ, നിർമ്മാതാവിന് അവരുടെ ഡ്രോണിന്റെ തനതായ തിരിച്ചറിയൽ നമ്പർ  ഡിജിറ്റൽ സ്കൈ പ്ലാറ്റ്ഫോമിൽ സൃഷ്ടിക്കാൻ കഴിയും.
19. ഡ്രോണുകൾ കൈമാറുന്നതിനും ഡീ രജിസ്റ്റർ ചെയ്യുന്നതിനും ഉള്ള പ്രക്രിയ ലളിതമാക്കിയിരിക്കുന്നു.
20. ഉപയോക്താക്കൾക്ക് സ്വയം നിരീക്ഷിക്കുന്നതിനായി, ഡിജിസിഎ, ഡിജിറ്റൽ സ്കൈ പ്ലാറ്റ്ഫോമിൽ, പ്രവർത്തന ചട്ടങ്ങളും പരിശീലന നടപടിക്രമ മാർഗ്ഗനിർദ്ദേശങ്ങളും വിശദമാക്കും.
21. 2021, ഡ്രോൺ ചട്ട പ്രകാരം പരമാവധി പിഴ, 1 ലക്ഷം രൂപയായി കുറച്ചു. എന്നിരുന്നാലും, മറ്റ് നിയമങ്ങളുടെ ലംഘനവുമായി ബന്ധപ്പെട്ട പിഴകൾക്ക് ഇത് ബാധകമല്ല.
22. ചരക്ക് വിതരണത്തിനായി ഡ്രോൺ ഇടനാഴികൾ വികസിപ്പിക്കും.
23. ഡ്രോൺ നിയന്ത്രണ നടപടികൾ ബിസിനസ് സൗഹൃദമാക്കുന്നതിന്, ഡ്രോൺ പ്രൊമോഷൻ കൗൺസിൽ രൂപീകരിക്കും.
പൊതു അറിയിപ്പിലേക്കുള്ള ലിങ്ക:
https://www.civilaviation.gov.in/sites/default/files/Draft_Drones_Rules_14_Jul_2021.pdf
IE
(Visitor Counter : 207
മന്ത്രിസഭ
വ്യവസായബന്ധ നിയമാവലി ബില് 2019 ന് കേന്ദ്രമന്ത്രിസഭയുടെ അനുമതി
2019-ലെ വ്യവസായബന്ധ നിയമാവലി ബില് പാര്ലമെന്റില് അവതരിപ്പിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
നേട്ടങ്ങള്:
കേസുകള് വേഗത്തില് തീര്പ്പാക്കുന്നതിന് നിലവിലെ ഏകാംഗ ട്രൈബ്യൂണലിന്റെ സ്ഥാനത്ത് രണ്ടംഗ ട്രൈബ്യൂണല് സ്ഥാപിക്കുകയും പ്രധാനപ്പെട്ട കേസ്സുകളില് ചിലത് രണ്ടംഗങ്ങള് ഒരുമിച്ചും മറ്റുള്ളവ ഒരംഗം മാത്രമായി തീര്പ്പു കല്പ്പിക്കും.
പിരിച്ചു വിടലുമായി ബന്ധപ്പെട്ട നിലവിലുള്ള വകുപ്പുകളില് അയവു വരുത്തുന്നതിന് ഗവണ്മെന്റിന്റെ മുന്കൂര് അനുമതി എന്ന വ്യവസ്ഥ നൂറു തൊഴിലാളികള്ക്കായി എന്ന് നിലനിര്ത്തുന്നതോടൊപ്പം 'അത്രയും എണ്ണം തൊഴിലാളികള്ക്ക്' എന്നത് വിജ്ഞാപനത്തിലൂടെ ഉറപ്പാക്കുകയും വേണം.
പുനര് നൈപുണ്യ ഫണ്ട് തൊഴിലാളികള്ക്കു നല്കുന്നതിനുള്ള സമ്പ്രദായം നിര്ദ്ദേശിക്കേണ്ടതാണ്.നിശ്ചിത കാലയളവിലെ തൊഴില് നിര്വചിക്കുക, അത് ഒരു തരത്തിലും പിരിച്ചു വിടലുമായി ബന്ധപ്പെട്ട നോട്ടീസ് കാലാവധിയെയും നഷ്ടപരിഹാരത്തെയും ബാധിക്കരുത്.
തര്ക്ക പരിഹാരങ്ങള്ക്കുള്ള പിഴ നിശ്ചയിക്കാനുള്ള അധികാരം ഗവണ്മെന്റ് ഉദ്യോഗസ്ഥരില് നിക്ഷിപ്തമാക്കുന്നതു വഴി ട്രിബ്യൂണലിന്റെ മേലുള്ള ജോലി ഭാരം കുറയ്ക്കാം.
പശ്ചാത്തലം:
മൂന്ന് കേന്ദ്ര തൊഴില് നിയമങ്ങളിലെ പ്രസക്തമായ വകുപ്പുകള് ഏകീകരിക്കുകയും, ലളിതവത്കരിക്കുകയും യുക്തിസഹമാക്കുകയും ചെയ്തുകൊണ്ടാണ് കരട് വ്യവസായബന്ധ നിയമാവലിക്ക് രൂപം നല്കിയത്:
1) 1926ലെ ട്രേഡ് യൂണിയന്സ് നിയമം,
2) 1946ലെ വ്യവസായത്തൊഴിലാളി (സ്റ്റാന്റിംഗ് ഓര്ഡേഴ്സ് നിയമം,
3) 1947ലെ വ്യവസായ തര്ക്ക നിയമം
MRD
(
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും ബംഗ്ലാദേശ് പ്രധാനമന്ത്രി ബഹുമാനപ്പെട്ട ഷെയ്ഖ് ഹസീനയും ടെലിഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദിയും ബംഗ്ലാദേശ് പ്രധാനമന്ത്രി ബഹുമാനപ്പെട്ട ഷെയ്ഖ് ഹസീനയും ടെലിഫോണില് സംസാരിച്ചു.
(തന്റെയും ഇന്ത്യന് ജനതയുടെയും പേരില് പ്രധാനമന്ത്രി ഷെയ്ഖ് ഹസീനയ്ക്കും ബംഗ്ലാദേശ് ജനതയ്ക്കും പ്രധാനമന്ത്രി മോദി റമസാന് ആശംസകള് നേര്ന്നു
കോവിഡ്- 19 മഹാവ്യാധി സംബന്ധിച്ച മേഖലാതല സാഹചര്യം ചര്ച്ച ചെയ്ത ഇരു നേതാക്കളും പ്രത്യാഘാതങ്ങള് കുറച്ചുകൊണ്ടുവരുന്നതിനായി ഇരു രാജ്യങ്ങളും കൈക്കൊണ്ടുവരുന്ന നടപടികള് ചര്ച്ച ചെയ്തു.
മാര്ച്ച് 15നു നടന്ന സാര്ക് രാജ്യത്തലവന്മാരുടെ യോഗത്തില് കൈക്കൊണ്ട പ്രത്യേക ക്രമീകരണങ്ങള് നടപ്പാക്കുന്നതില് ഉണ്ടായിട്ടുള്ള പുരോഗതിയില് ഇരു നേതാക്കളും സന്തോഷം പ്രകടിപ്പിച്ചു. സാര്ക്കിന്റെ കോവിഡ്- 19 അടിയന്തര ഫണ്ടിലേക്ക് 15 ലക്ഷം ഡോളര് വിഹിതം നല്കിയതിനു പ്രധാനമന്ത്രി ഷെയ്ഖ് ഹസീനയെ പ്രധാനമന്ത്രി മോദി നന്ദി അറിയിച്ചു.
മേഖലയില് കോവിഡ് 19നെ നേരിടുന്നതിനുള്ള ശ്രമങ്ങള് ഏകോപിപ്പിച്ചതിനും ചികില്സാ സാമഗ്രികളായും ശേഷിവര്ധനയായും ബംഗ്ലാദേശിനു സഹായം നല്കിയതിനും പ്രധാനമന്ത്രി ഷെയ്ഖ് ഹസീന പ്രധാനമന്ത്രി മോദിയെ നന്ദി അറിയിച്ചു.
റോഡ്, റെയില്, ഉള്നാടന് ജലഗതാഗതം, വ്യോമപാത എന്നീ മാര്ഗങ്ങളിലൂടെ അതിര്ത്തികള്ക്ക് ഇരുവശവും അവശ്യവസ്തുക്കളുടെ വിതരണം തുടരാന് സാധിക്കുന്നതില് ഇരു നേതാക്കളും സംതൃപ്തി പ്രകടിപ്പിച്ചു. ചരിത്രപരവും സാംസ്കാരികവും ഭാഷാപരവും സാഹോദര്യപരവുമായ ബന്ധത്തെ കുറിച്ച് ഓര്മിപ്പിച്ച പ്രധാനമന്ത്രി മോദി, മികച്ച ഉഭയകക്ഷി ബന്ധത്തില് സംതൃപ്തി പ്രകടിപ്പിച്ചു. കോവിഡ്- 19 പടരാതിരിക്കാനും മഹാവ്യാധി വരുത്തിവെക്കുന്ന ആരോഗ്യ, സാമ്പത്തിക പ്രത്യാഘാതങ്ങളെ നേരിടുന്നതിനും ബംഗ്ലാദേശിനെ സഹായിക്കാനുള്ള ഇന്ത്യയുടെ സന്നദ്ധത അദ്ദേഹം അറിയിക്കുകയും ചെയ്തു.
ചരിത്രപരമായ ഈ മുജീബ് ബാര്ഷോയില് പ്രധാനമന്ത്രി ഷെയ്ഖ് ഹസീനയുടെയും സൗഹൃദം പുലര്ത്തുന്ന ബംഗ്ലാദേശി ജനതയുടെയും ആരോഗ്യത്തിനും ക്ഷേമത്തിനും പ്രധാനമന്ത്രി ശുഭാശംസകള് നേര്ന്നു.
ആരോഗ്യ, കുടുംബക്ഷേമ മന്ത്രാലയം
രാജ്യത്തെ സജീവ കോവിഡ്-19 കേസുകള് 1.5 ലക്ഷത്തിൽ താഴെ ; ഇന്ന് 1.47 ലക്ഷം
ന്യൂഡൽഹി , ഫെബ്രുവരി 23,2021
രാജ്യത്തെ മൊത്തം സജീവ കോവിഡ്-19 കേസുകള് 1.5 ലക്ഷത്തിൽ താഴെയായി കുറഞ്ഞു. ഇന്ന് 1,47,306 കേസുകൾ ആണ് ഉള്ളത് . രാജ്യത്തെ മൊത്തം പോസിറ്റീവ് കേസുകളുടെ 1 .34% മാത്രമാണിത് . കഴിഞ്ഞ 24 മണിക്കൂറിനുള്ളില് 10,584 പുതിയ കോവിഡ് കേസുകള് രേഖപ്പെടുത്തി. ഇതേ കാലയളവില് 13,255 പേർ രോഗമുക്തരായി .തന്മൂലം സജീവ കോവിഡ് കേസുകളിൽ 2,749 ന്റെ കുറവ് രേഖപ്പെടുത്തി . ഇന്ത്യയിൽ പ്രതിദിന പോസിറ്റിവിറ്റി നിരക്ക് മൂന്നു ശതമാനത്തിൽ താഴെയായി തുടരുന്നു..പ്രതിദിന മരണ നിരക്കുകളിലും സ്ഥിരമായ കുറവ് രേഖപ്പെടുത്തുന്നു .കഴിഞ്ഞ 24 മണിക്കൂറിനുള്ളില് 78 മരണങ്ങളാണ് റിപ്പോർട്ട് ചെയ്തത് .
2021 ഫെബ്രുവരി 22 ന് രാവിലെ 8 മണി വരെയുള്ള കണക്കുകൾ പ്രകാരം 2,44,877 സെഷനുകളിൽ ആയി 1,17,45,552 ഗുണഭോക്താക്കള്ക്ക് രാജ്യവ്യാപകമായി കോവിഡ് വാക്സിനേഷന് നല്കി. വാക്സിനേഷന്റെ മുപ്പത്തിയെട്ടാം ദിനമായ ഇന്ന്, 2021 ഫെബ്രുവരി 22 ന് ,6,28,696 പേർക്ക് വാക്സിനേഷൻ നൽകി
ഇതുവരെ 1.07 കോടിയോളം പേരാണ്  രോഗത്തിൽ നിന്നും മുക്തി നേടിയത്. 97.22% ആണ് നിലവിലെ രോഗമുക്തി നിരക്ക്. സജീവ കേസുകളും രോഗമുക്തി നേടിയവരും തമ്മിലുള്ള അന്തരം 10,565,359 ആയി .
പുതുതായി രോഗമുക്തി നേടിയവരിൽ 86.56% ശതമാനം 6 സംസ്ഥാനങ്ങളിലാണ്. 5,037 പേർ രോഗമുക്തി നേടിയ കേരള മാണ് പട്ടികയിൽ ഒന്നാമത്. മഹാരാഷ്ട്രയിൽ 5,035 പേർ രോഗമുക്തി നേടി.
പുതിയ കേസുകളിൽ 84% ശതമാനം 6 സംസ്ഥാനങ്ങളിലാണ്. 5,210 പേർക്ക് പുതുതായി രോഗം സ്ഥിരീകരിച്ച മഹാരാഷ്ട്രയാണ് പട്ടികയിൽ ഒന്നാമത്. കേരളമാണ് രണ്ടാമത് - 2,212 കേസുകൾ.
കഴിഞ്ഞ 24 മണിക്കൂറിനിടെ രാജ്യത്ത് റിപ്പോർട്ട് ചെയ്ത മരണങ്ങളിൽ 84.62% ആറ് സംസ്ഥാനങ്ങളിൽ ആണ്. മഹാരാഷ്ട്രയിൽ 1 8 ഉം, കേരളത്തിൽ 16 മരണങ്ങളും റിപ്പോർട്ട് ചെയ്തു
IE /SKY
പ്രത്യേക സേവനങ്ങളും ഫീച്ചറുകളും
ഡിവിഷണല് തല തപാല് അദാലത്ത്
കൊച്ചി: ഫെബ്രുവരി 21, 2023
എറണാകുളം ആര്എംഎസ് ഇകെ ഡിവിഷന്റെ 2023 ഒന്നാം പാദത്തിലെ ഡിവിഷണല് തല തപാല് അദാലത്ത് 2023 മാർച്ച് 2-ന് രാവിലെ 11.00 ന് ഗൂഗിള് മീറ്റ് പ്ലാറ്റ്ഫോം വഴി ഓൺലൈനായി നടത്തും.
എറണാകുളം ആര്എംഎസ് ഇകെ ഡിവിഷന്റെ തപാല് സേവനങ്ങളുമായി ബന്ധപ്പെട്ട പരാതികള് എഴുതി നൽകാം അല്ലെങ്കിൽ അദാലത്തില് ഉന്നയിക്കാം.
അദാലത്തില് പങ്കെടുക്കാന് ആഗ്രഹിക്കുന്നവര് പരാതികള്/അഭിപ്രായങ്ങൾ rmsdoek.kl@indiapost.gov.in എന്ന ഇ-മെയില് വിലാസത്തിലോ 'The Superintendent, RMS EK Division, Kochi-682011' എന്ന തപാല് വിലാസത്തിലോ അയക്കേണ്ടതാണ്. പരാതികള് അയക്കുന്ന കവറിന് മുകളിലും ഇ-മെയിലിലും 'ഡാക് അദാലത്ത്' എന്ന് രേഖപ്പെടുത്തേണ്ടതാണ്.
പരാതിക്കാരന്റെ മൊബൈല് നമ്പരും ഇ-മെയില് വിലാസവും വ്യക്തമായി രേഖപ്പെടുത്തണം.
പരാതികള് അയക്കാനുള്ള അവസാന തീയതി 2023 ഫെബ്രുവരി 24 ആണ്.
അദാലത്തിന്റെ ഗൂഗിള് മീറ്റ് ഐഡി പരാതിക്കാരന്റ്റെ ഇ-മെയില് വിലാസത്തിൽ നേരിട്ട് അറിയിക്കുന്നതാണ്.
മന്ത്രിസഭ
ആകാശമാർഗത്തിലുള്ള റോപ്വേ സംവിധാനം വികസിപ്പിക്കുന്നതിനായി ഐടിബിപിയുടെ ഭൂമി ഉത്തരാഖണ്ഡ് ഗവണ്മെന്റിന് കൈമാറാൻ മന്ത്രിസഭ അംഗീകാരം നൽകി
ഉത്തരാഖണ്ഡിലെ ഡെറാഡൂണിനും മുസ്സൂറിയ്ക്കും ഇടയിൽ ആകാശമാർഗത്തിലുള്ള റോപ്വേ പദ്ധതിയ്ക്കായി മുസ്സൂറിയിലെ ഇന്തോ-ടിബറ്റൻ ബോർഡർ പോലീസിന്റെ  1500 ചതുരശ്ര മീറ്റർ സ്ഥലം സംസ്ഥാന ഗവൺമെൻറിന് കൈമാറാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി.
ഡെറാഡൂണിലെ പുർക്കുൽ ഗാവിനും ,ലോവർ ടെർമിനൽ സ്റ്റേഷൻ), മുസ്സൂറിയിലെ ലൈബ്രറിയ്ക്കും  ഇടയിൽ ഒരു ദിശയിൽ മണിക്കൂറിൽ 1000 പേരെ വഹിക്കാൻ ശേഷിയുള്ളതാണ് നിർദ്ദിഷ്ട റോപ്വേ. 285 കോടി രൂപയാണ് മതിപ്പു ചെലവ് . ഇത് ഡെറാഡൂണിൽ നിന്ന് മുസ്സൂറിയിലേക്കുള്ള റോഡ് ഗതാഗതം ഗണ്യമായി കുറയ്ക്കും.
കൂടാതെ, ഇത് 350 പേർക്ക് നേരിട്ടും, 1500ലധികം പേർക്ക് പരോക്ഷമായും തൊഴിലവസരവും സൃഷ്ടിക്കും. നിർമ്മാണം പൂർത്തിയാകുമ്പോൾ റോപ് വേ വളരെയധികം വിനോദ സഞ്ചാരികളെ ആകർഷിക്കും, ഇത് സംസ്ഥാനത്തെ ടൂറിസം വ്യവസായത്തിന് ഉത്തേജനം നൽകുകയും ടൂറിസം മേഖലയിൽ അധിക തൊഴിലവസരങ്ങൾ സൃഷ്ടിക്കുകയും ചെയ്യും.
രാജ്യരക്ഷാ മന്ത്രാലയം
നാവിക സേനയില് സെയിലര് നിയമനം
ഇന്ത്യന് നാവികസേനയില്മെട്രിക്കുലേറ്റ്സെയിലര് നിയമനത്തിനായി സെപ്തംബറില് കമ്പ്യൂട്ടര് അധിഷ്ഠിത പ്രവേശന പരീക്ഷ  നടത്തും. പത്താം ക്ലാസ്ജയിച്ചവര്ക്കാണ്അവസരം. 2000 ഏപ്രിലിനും 2003 മാര്ച്ച് 31 ഇടയില് ജനിച്ച അവിവാഹിതരായആണ്കുട്ടികള്ക്ക് അപേക്ഷിക്കാം. ഷെഫ്, സ്റ്റെവാര്ഡ്സ്, ഹൈജീനിസ്റ്റ്സ്എന്നീതസ്തികകളിലാണ്ഇവരുടെ നിയമനം.
www.joinindiannavy.gov.in.എന്ന വെബ്സൈറ്റിലൂടെമാത്രമേ അപേക്ഷകള് സ്വീകരിക്കുകയുള്ളൂ. രജിസ്ട്രേഷന് വേറെവെബ്സൈറ്റോ, ആപ്പോ ലഭ്യമല്ല.
പ്രവേശന പരീക്ഷയില് പാസാകുന്നവര്ക്ക്കായികക്ഷതാ പരീക്ഷയും, പ്രാഥമികമെഡിക്കല് പരീക്ഷയുംഉണ്ടായിരിക്കും. വിജയികള്ക്ക്ഒഡീഷയിലുള്ള ഐ.എന്.എസ് ചില്ക്കയിലാണ് പരിശീലനവുംഅവസാനവട്ട മെഡിക്കല് പരിശോധനയും നടത്തുന്നത്. അടുത്ത വര്ഷം ഏപ്രിലിലാണ് പരിശീലനം ആരംഭിക്കുക.വിശദവിവരങ്ങള്ക്ക് ഇന്ത്യന് നാവികസേനയുടെ വെബ്സൈറ്റായ www.joinindiannavy.gov.inല് ലഭ്യമാണ്.
UM/MRD
(Visitor Counter : 83